b"\n_START_ARTICLE_\nFort d'Embourg\n_START_SECTION_\nHist\xc3\xb2ria\n_START_PARAGRAPH_\nEl fort va construir-se des dels anys vuitanta del segle\xc2\xa0xix, sota la direcci\xc3\xb3 del general Henri Alexis Brialmont._NEWLINE_A la primera guerra mundial les forces prussianes van bombardejar-lo sense interrupci\xc3\xb3 des de la una de la tarda del 12 de maig. Quan a m\xc3\xa9s d'aquest bombardeig, l'invasor va amena\xc3\xa7ar d'asfixiar els defensors amb gasos t\xc3\xb2xics el fort va rendir-se el 13 d'agost de 1914 a les vuit de la tarda._NEWLINE_A la segona guerra mundial, el fort modernitzat va resistir del 14 al 19 de maig de 1940. En perdre tres de les seves c\xc3\xbapules despr\xc3\xa9s dels bombardejos de la for\xc3\xa7a a\xc3\xa8ria de l'ex\xc3\xa8rcit alemany el 16 de maig, el fort ja era sense gaire defenses. El comandant va rendir-se el dia 19 per a salvar la vida dels soldats.\n_START_SECTION_\nAvui\n_START_PARAGRAPH_\nLa poterna d'entrada va ser destru\xc3\xafda, l'espai central va ser malm\xc3\xa8s i ja no queda gaire o res de les c\xc3\xbapules. Dins del fort hi ha un petit museu d'uniformes i de material militar de totes les forces que van participar en els combats de 1914 i de 1940._NEWLINE_Les visites s'organitzen al quarter diumenge de cada mes des de les dues de la tarda o per grups a altres dies a condici\xc3\xb3 de demanar hora (+32-497 20 35 70)."